**GitHub Copilot** — Visual Studio Code, Visual Studio, Neovim və JetBrains kimi inteqrasiya olunmuş inkişaf mühitlərinin (IDE) istifadəçilərinə avtotamamlanan kod ilə kömək etmək üçün GitHub (Microsoft-a məxsusdur) və OpenAI tərəfindən hazırlanmış bulud əsaslı süni intellekt aləti. Hazırda fərdi tərtibatçılar və müəssisələr üçün abunəlik ilə istifadə oluna bilən alət ilk dəfə 29 iyun 2021-ci ildə GitHub tərəfindən elan edilib və Python, JavaScript, TypeScript, Ruby və Go istifadə edən proqramçılar üçün ən yaxşı şəkildə işləyir.

Tarixi
------

29 iyun 2021-ci ildə GitHub Visual Studio Code-da texniki önbaxış üçün GitHub Copilot-u elan etdi. GitHub Copilot, 29 oktyabr 2021-ci ildə JetBrains-ə plagin olaraq əlavə edildi. 27 oktyabr 2021-ci ildə GitHub, GitHub Copilot Neovim plaginini açıq bir depo kimi yayımladı. GitHub 29 mart 2022-ci ildə Visual Studio 2022 IDE üçün Copilot-un buraxıldığını elan etdi. 21 iyun 2022-ci ildə GitHub Copilot-un artıq "texniki önbaxışdan" çıxarıldığını və fərdi tərtibatçılar üçün abunə əsaslı xidmət kimi əlçatan olduğunu elan etdi.

GitHub Copilot 2014-cü ilin fevralında buraxılmış Microsoft Research layihəsi olan Visual Studio 2013 üçün "Bing Code Search" plagininin təkmilləşdirilmiş versiyasıdır. Bu plagin təbii dil sorğularına cavab olaraq yüksək keyfiyyətli kontekstlə uyğun kod parçalarını təmin etmək üçün MSDN və StackOverflow daxil olmaqla müxtəlif mənbələrlə inteqrasiya olunub.

Xüsusiyyətləri
--------------

Problem təbii dildə yazıldıqda Copilot problemin həlli üçün kod yaza bilir. O, həmçinin ingilis dilində daxil edilən kodu təsvir edə və digər proqramlaşdırma dilləri arasında kodu tərcümə edə bilər.

Veb-saytında yazılanlara görə, GitHub Copilot proqramçılar üçün kod şərhlərinin işlək koda çevrilməsi və kod parçaları, kodun təkrarlanan bölmələri və bütün metodlar və/və ya funksiyalar üçün avtomatik tamamlama kimi köməkçi funksiyaları ehtiva edir. GitHub Copilot-un avtomatik tamamlama xüsusiyyətinin hələ tam dəqiq olmadığını bildirir. Məsələn, bəzi Python funksiyasının başlıq kodu üçün Copilot funksiyanın gövdə kodunun qalan hissəsini ilk cəhddə 43%-ni və on cəhddən sonra isə 57%-ni avtomatik olaraq tamamlayıb.

GitHub bildirir ki, Copilot-un xüsusiyyətləri proqramçılara sənədləşdirməni oxumağa sərf etdiyi vaxtı azaltmaqla bilmədikləri kodlaşdırma freymvorkları və dillərini istifadə etməyə imkan verir.

Tətbiq edilməsi
---------------

GitHub Copilot, insana bənzər mətn yaratmaq üçün dərin öyrənmədən istifadə edən dil modeli olan GPT-3-ün dəyişdirilmiş, istehsal versiyası olan OpenAI Codex istifadə edilərək yaradılmışdır. Codex modeli əlavə olaraq onlarla proqramlaşdırma dilində giqabaytlarla mənbə kodu ilə öyrədilib.

Copilot-un OpenAI Codex-i ingilis dili, ictimai GitHub anbarı və digər açıq mənbə kodları ilə öyrədilir. Buraya 54 milyon ictimai GitHub anbarından alınan 159 giqabaytlıq Python kodunun filtrlənmiş verilənlər dəsti daxildir.

OpenAI-nin GPT-3-ü GitHub-un ana şirkəti olan Microsoft-a xüsusi olaraq lisenziyalaşdırılıb.

Həmçinin bax
------------

* ChatGPT
* Yaradıcı süni intellekt

İstinadlar
----------

1. ↑  .
2. 1 2  *Gershgorn, Dave.* "GitHub and OpenAI launch a new AI tool that generates its own code". The Verge (ingilis). 29 June 2021. İstifadə tarixi: 6 July 2021.
3. 1 2 3 4 5  "GitHub Copilot · Your AI pair programmer". GitHub Copilot (ingilis). İstifadə tarixi: 7 April 2022.
4. ↑  "Introducing GitHub Copilot: your AI pair programmer". The GitHub Blog (ingilis). 29 June 2021. İstifadə tarixi: 7 April 2022.
5. ↑  "GitHub Copilot - IntelliJ IDEs Plugin | Marketplace". JetBrains Marketplace. İstifadə tarixi: 7 April 2022.
6. ↑  Copilot.vim, GitHub, 7 April 2022, İstifadə tarixi: 7 April 2022
7. ↑  "GitHub Copilot now available for Visual Studio 2022". The GitHub Blog (ingilis). 29 March 2022. İstifadə tarixi: 7 April 2022.
8. ↑  "GitHub Copilot is generally available to all developers". The GitHub Blog (ingilis). 21 June 2022. İstifadə tarixi: 21 June 2022.
9. ↑  *Lardinois, Frederic.* "Microsoft Launches Smart Visual Studio Add-On For Code Snippet Search". TechCrunch (ingilis). 2014-02-17. İstifadə tarixi: 2023-09-05.
10. ↑  "Bing Code Search". Microsoft Research (ingilis). 2014-02-11. İstifadə tarixi: 2023-09-05.
11. 1 2  *Finnie-Ansley, James; Denny, Paul; Becker, Brett A.; Luxton-Reilly, Andrew; Prather, James.* The Robots Are Coming: Exploring the Implications of OpenAI Codex on Introductory Programming // Australasian Computing Education Conference. ACE '22 (ingilis). New York, NY, USA: Association for Computing Machinery. 14 February 2022. 10–19. doi:10.1145/3511861.3511863. ISBN 978-1-4503-9643-1.
12. ↑  *Sobania, Dominik; Schweim, Dirk; Rothlauf, Franz.* "A Comprehensive Survey on Program Synthesis with Evolutionary Algorithms". IEEE Transactions on Evolutionary Computation. 27. 2022: 82–97. doi:10.1109/TEVC.2022.3162324. ISSN 1941-0026.
13. ↑  *Krill, Paul.* "OpenAI offers API for GitHub Copilot AI model". InfoWorld (ingilis). 12 August 2021. İstifadə tarixi: 7 April 2022.
14. ↑  "OpenAI Releases GPT-3, The Largest Model So Far". Analytics India Magazine (ingilis). 3 June 2020. İstifadə tarixi: 7 April 2022.
15. ↑  "OpenAI Announces 12 Billion Parameter Code-Generation AI Codex". InfoQ (ingilis). İstifadə tarixi: 7 April 2022.
16. ↑  "OpenAI is giving Microsoft exclusive access to its GPT-3 language model". MIT Technology Review (ingilis). İstifadə tarixi: 7 April 2022.

Xarici keçidlər
---------------

* copilot.github.com — GitHub Copilot rəsmi saytı

| ⛭OpenAI |
| --- |
| Məhsullar | 
* ChatGPT
* DALL-E
* GitHub Copilot
* OpenAI Five
* Whisper

 |
| Fond modelləri | 
* OpenAI Codex
* Generative pre-trained transformer
	+ GPT-1
	+ GPT-2
	+ GPT-3
	+ GPT-4

 |
| İnsanlar | 
* Sem Altman
* Qreq Brokman
* Mira Murati
* İlya Sutskever
* Emmet Şear

 |
| Əlaqəli | 
* *AI Dungeon*
* Auto-GPT
* "Dərin Öyrənmə"
* LangChain
* Microsoft 365 Copilot
* Microsoft Bing

 |
| 
* Category Kateqoriya
* Commons page Vikianbar

 |